CELEX: 32020R0780
Language: bg
Date: 2020-06-12 00:00:00
Title: Регламент за изпълнение (ЕС) 2020/780 на Комисията от 12 юни 2020 година за изменение на Регламент (ЕС) № 445/2011 и Регламент за изпълнение (ЕС) 2019/779 по отношение на мерките за удължаване на валидността на някои сертификати на железопътни структури, които отговарят за поддръжката, и някои преходни разпоредби в резултат на пандемията от COVID-19 (текст от значение за ЕИП)

15.6.2020   
               
               
                  BG
               
               
                  Официален вестник на Европейския съюз
               
               
                  L 188/8
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/780 НА КОМИСИЯТА
         от 12 юни 2020 година
         за изменение на Регламент (ЕС) № 445/2011 и Регламент за изпълнение (ЕС) 2019/779 по отношение на мерките за удължаване на валидността на някои сертификати на железопътни структури, които отговарят за поддръжката, и някои преходни разпоредби в резултат на пандемията от COVID-19
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2016/798 на Европейския парламент и на Съвета от 11 май 2016 г. относно безопасността на железопътния транспорт (1), и по-специално член 14, параграф 6 от нея,
         като има предвид, че:
         
                     (1)
                  
                  
                     Държавите членки информираха Комисията за трудности при подновяването на някои сертификати на железопътните структури, които отговарят за поддръжката (СОП), поради мерките, предприети в резултат от пандемията от COVID-19.
                  
               
                     (2)
                  
                  
                     Подновяването на сертификатите за СОП или на сертификатите за функции по поддръжката, възлагани на външен изпълнител, за товарни вагони, доставени в съответствие с Регламент (ЕС) № 445/2011 на Комисията (2), когато валидността им току-що е изтекла или предстои да изтече, може да не е възможно в резултат на тези мерки, които станаха наложителни с оглед на пандемията от COVID-19 и които бяха приведени в действие в някои държави членки от 1 март 2020 г. По-специално сертифициращите органи на СОП може да не са в състояние да извършат навреме цялата предварителна работа, необходима за подновяване на сертифицирането на СОП или сертифицирането на функции по поддръжката, възлагани на външен изпълнител, в съответствие с Регламент (ЕС) № 445/2011 или, считано от 16 юни 2020 г., в съответствие с Регламент за изпълнение (ЕС) 2019/779 на Комисията (3).
                  
               
                     (3)
                  
                  
                     За да се осигури непрекъснатост на дейността, валидността на сертификатите за СОП и съответните сертификати за функции по поддръжката, възлагани на външен изпълнител, издадени в съответствие с Регламент (ЕС) № 445/2011, които изтичат между 1 март 2020 г. и 31 август 2020 г., следва да бъде удължена с още 6 месеца. Това не следва да засяга прилагането на член 7, параграф 7 от Регламент (ЕС) № 445/2011, когато сертифициращ орган установи, че структура, която отговаря за поддръжката, вече не изпълнява изискванията, въз основа на които е издаден нейният сертификат за СОП или сертификат за функции по поддръжката, възлагани на външен изпълнител.
                  
               
                     (4)
                  
                  
                     Поради пандемията от COVID-19 е целесъобразно да се предвиди повече време за прилагането на изискванията по отношение на компоненти от критично значение за безопасността и прилагането на новия режим за превозни средства, различни от товарни вагони. Поради това преходните разпоредби на Регламент за изпълнение (ЕС) 2019/779 следва да бъдат адаптирани.
                  
               
                     (5)
                  
                  
                     Поради това Регламент (ЕС) № 445/2011 и Регламент за изпълнение (ЕС) 2019/779 следва да бъдат съответно изменени.
                  
               
                     (6)
                  
                  
                     След 1 март 2020 г. валидността на някои сертификати за СОП може вече да е изтекла. За да се избегне всякаква правна несигурност, удължаването на валидността на сертификатите за СОП следва да се прилага от 1 март 2020 г.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Комитета, посочен в член 51, параграф 1 от Директива (ЕС) 2016/797 на Европейския парламент и на Съвета (4).
                  
               
                     (8)
                  
                  
                     За да се гарантира, че мерките, предвидени в настоящия регламент са ефективни, той следва да влезе в сила в деня след деня на публикуването му в Официален вестник на Европейския съюз,
                     
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 7 от Регламент (ЕС) № 445/2011 параграф 4 се заменя със следното:
            
                        „4.
                     
                     
                        Без да се засягат разпоредбите на член 15, параграф 6 от Регламент за изпълнение (ЕС) 2019/779 на Комисията (*1), сертификатът за СОП важи за срок до 5 години. Притежателят на сертификата уведомява незабавно сертифициращия орган за всички важни промени, свързани с обстоятелствата, съществуващи в момента на предоставянето на първоначалния сертификат, за да може сертифициращият орган да реши дали да го измени, поднови или отнеме.
                     
                  
         
            Член 2
            Регламент за изпълнение (ЕС) 2019/779 се изменя, както следва:
            
                        1)
                     
                     
                        в член 15 параграф 5 се заменя със следното:
                        
                                    „5.
                                 
                                 
                                    Най-късно до 16 юни 2022 г. всички субекти, отговарящи за поддръжката на превозни средства, различни от товарните вагони и превозните средства, изброени в член 15, параграф 1 от Директива (ЕС) 2016/798, които не са предмет на разпоредбите на параграфи 2—4, трябва да отговарят на изискванията на настоящия регламент.“;
                                 
                              
                  
                        2)
                     
                     
                        в член 15 се добавя следният параграф 6:
                        
                                    „6.
                                 
                                 
                                    Без да се засяга която и да е процедура, която сертифициращият орган може да приеме по силата на разпоредбите на член 7, параграф 7 от Регламент (ЕС) № 445/2011, валидността на сертификатите за СОП и съответните сертификати за функции по поддръжката, възлагани на външен изпълнител, издадени в съответствие с посочения регламент, чийто срок изтича между 1 март 2020 г. и 31 август 2020 г., се удължава с още 6 месеца.“;
                                 
                              
                  
                        3)
                     
                     
                        в член 17 втората алинея се заменя със следното:
                        
                                     
                                 
                                 
                                    „Той се прилага от 16 юни 2020 г. Член 4 обаче се прилага от 16 юни 2021 г., а член 15, параграф 6 — от 1 март 2020 г.“
                                 
                              
                  
         
            Член 3
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 юни 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 138, 26.5.2016 г., стр. 102.
         
            (2)  Регламент (ЕС) № 445/2011 на Комисията от 10 май 2011 г. относно система за сертифициране на структурите, които отговарят за поддръжката на товарни вагони, и за изменение на Регламент (ЕО) № 653/2007 (ОВ L 122, 11.5.2011 г., стр. 22).
         
            (3)  Регламент за изпълнение (ЕС) 2019/779 на Комисията от 16 май 2019 г. за установяване на подробни разпоредби относно система за сертифициране на структурите, които отговарят за поддръжката на превозни средства, в съответствие с Директива (ЕС) 2016/798 на Европейския парламент и на Съвета и за отмяна на Регламент (ЕС) № 445/2011 на Комисията (ОВ L 139I, 27.5.2019 г., стр. 360).
         
            (4)  Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (OB L 138, 26.5.2016 г., стр. 44).